PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2009/FH/3/1/067	Bratislava 22. decembra 2009	

Protimonopolný úrad Slovenskej republiky, odbor koncentrácií vo veci správneho konania vedeného pod č. 0015/OK/2009, ktoré Protimonopolný úrad Slovenskej republiky, odbor koncentrácií začal z vlastného podnetu dňa 07.05.2009 vo veci uloženia pokuty za porušenie povinnosti podľa  § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona     č. 465/2002 Z.z., zákona č. 204/2004 Z.z. a zákona č. 68/2005 Z.z. podnikateľmi Scholz AG so sídlom Bahnhofstrasse 1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 a vo veci správneho konania vedeného pod                     č. 0034/OK/2009, ktoré Protimonopolný úrad Slovenskej republiky, odbor koncentrácií začal z vlastného podnetu dňa 08.10.2009 vo veci uloženia pokuty za porušenie § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., zákona č. 204/2004 Z.z. a zákona č. 68/2005 Z.z. podnikateľmi Scholz AG so sídlom Bahnhofstrasse     1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká Republika, IČO: 269 70 805

rozhodol

na základe § 26 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, tak že spája správne konanie č. 0015/OK/2009  vo veci uloženia pokuty za porušenie povinnosti podľa        § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., zákona č. 204/2004 Z.z. a zákona č. 68/2005 Z.z. podnikateľmi Scholz AG so sídlom Bahnhofstrasse      1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 a správne konanie č. 0034/OK/2009 vo veci uloženia pokuty za porušenie § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., zákona č. 204/2004 Z.z. a zákona          č. 68/2005 Z.z. podnikateľmi Scholz AG so sídlom Bahnhofstrasse 1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká Republika, IČO: 269 70 805 na spoločné správne konanie.

Odôvodnenie

Dňa 20.02.2009 Protimonopolný úrad Slovenskej republiky, odbor koncentrácií (ďalej len „úrad“) vydal rozhodnutie č. 2009/FH/3/1/006 (ďalej len „Rozhodnutie“), ktorým súhlasil s koncentráciou spočívajúcou v získaní spoločnej nepriamej kontroly podnikateľov Scholz AG so sídlom Bahnhofstrasse 1-20, 73457 Essingen, Spolková republika Nemecko (ďalej len „Scholz AG“) a HEIM Trade a.s. so sídlom Vídeňská 264/120b, 619 00 Brno, Česká republika, IČO: 269 70 805 (ďalej len „Heim Trade“) prostredníctvom spoločnosti DEMONTA TRADE SE so sídlom Železná 16, 619 00 Brno, Česká republika, IČO: 634 94 671 (ďalej len „Demonta Trade“) nad podnikom podnikateľa Scholz Holding GmbH so sídlom Rotenturmstrasse 13, 1010 Viedeň, Rakúsko (ďalej len „Scholz Holding“), na základe Zmluvy o prevode obchodného podielu uzatvorenej medzi Scholz AG a Demonta Trade zo dňa 10.10.2007 (ďalej len „Zmluva“). Rozhodnutie nadobudlo právoplatnosť dňa 11.03.2009.

S účinnosťou od 1.6.2009 došlo k zmene právnej úpravy zákonom č. 165/2009 Z.z., ktorým sa mení a dopĺňa zákon č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov a o zmene a doplnení zákona č. 572/2001 Z.z. o organizácii ústrednej štátnej správy v znení neskorších predpisov (ďalej len „zákon č. 165/2009 Z.z.“).

Podľa § 44b ods. 1 zákona v znení zákona č. 165/2009 Z.z. právne vzťahy vzniknuté do 31. mája 2009 sa spravujú podľa doterajších predpisov.
Podľa § 44b ods. 2 zákona v znení zákona č. 165/2009 Z.z. konania začaté do       31. mája sa dokončia podľa ustanovení tohto zákona.

V súvislosti s vyššie uvedenou koncentráciou úrad začal z vlastného podnetu dňa 07.05.2009 správne konanie vedené pod č. 0015/OK/2009 vo veci uloženia pokuty podľa § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., zákona č. 204/2004 Z.z.  a zákona č. 68/2005 Z.z. (ďalej len „zákon“) za porušenie § 10 ods. 9 zákona podnikateľmi Scholz AG a Heim Trade.

Súčasne úrad začal všeobecné šetrenie vo veci možného porušenia § 10 ods. 14 zákona zo strany podnikateľov Scholz AG a Heim Trade a následne, na základe predložených podkladov dospel k záveru, že menovaní podnikatelia porušili zákaz podľa § 10 ods. 14 zákona, a teda úrad začal dňom 08.10.2009 správne konanie vo veci uloženia pokuty podľa § 38 ods. 2 v spojení s § 38 ods. 1 zákona za porušenie zákazu podľa § 10 ods. 14 zákona, ktoré je vedené pod č. 0034/OK/2009.

Podľa § 26 ods. 1 zákona v znení zákona č. 165/2009 Z.z. v záujme hospodárnosti konania môže úrad veci, v ktorých sa začalo konanie a ktoré spolu súvisia alebo sa týkajú tých istých účastníkov, spojiť na spoločné konanie.

Vzhľadom na skutočnosť, že porušenie § 10 ods. 9 zákona a § 10 ods. 14 zákona sa týka tých istých účastníkov konania, t.j. podnikateľov Scholz AG a Heim Trade a k porušeniu uvedených ustanovení zákona došlo v súvislosti s koncentráciou podnikateľov Scholz AG, Heim Trade a Scholz Holding, vo veci ktorej úrad vydal Rozhodnutie, úrad dospel k záveru, že správne konanie č. 0015/OK/2009 a správne konanie č. 0034/OK/2009 spolu súvisia  a týkajú sa tých istých účastníkov, a preto v záujme hospodárnosti rozhodol tak, ako je uvedené vo výrokovej časti tohto rozhodnutia.

Poučenie:

Podľa § 26 ods. 4 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu nie je možné podať rozklad. Toto rozhodnutie nie je preskúmateľné súdom.

						

							      	Ing. Dušan Valo
					                  	 riaditeľ odboru koncentrácií

Rozhodnutie sa doručuje:

Bnt – Sovova Chudáčková & Partner, s.r.o.
JUDr. Margareta Sovova – konateľ
Cintorínska 7
811 08 Bratislava

JUDr. Milan Kružík, CSc.
Advokát
Příkop 2a
604 27 Brno
česká republika